पाएं अपने शहर की ताज़ा ख़बरें और फ्री ई-पेपरडाउनलोड करें
जिले के विभिन्न अंचलों से. ग्रामीण क्षेत्रों में कोरोना का कहर जारी है। शनिवार को भयावह रूप दिखा। एक साथ 13 जनों की मौत हो गई। वहीं, 455 नए पॉजिटिव मिले। मृतकों में मां-बेटे भी शामिल है। नए मरीजों में सबसे ज्यादा 141 फलोदी ब्लॉक में आए।
इनके अलावा बिलाड़ा में 61, भोपालगढ़ में 134, ओसियां में 19, बाप में 2, शेरगढ़ में 51, बालेसर में 47 मरीज मिले। फलोदी एसडीएम यशपाल आहुजा व बीसीएमओ डॉ. महावीरसिंह भाटी ने बताया कि पहली सूची में 137 पॉजिटिव मिले। जिसमें फलोदी शहर के 20 मरीज हैं तथा शेष ग्रामीण क्षेत्रों के हैं।
इसी प्रकार दूसरी सूची में 4 पॉजिटिव की सूचना है जिन्होंने जोधपुर में सैंपल दिए थे। पीपाड़ में शनिवार को 16 नए संक्रमित मिले। हेल्प डेस्क प्रभारी ओम प्रकाश सोनी ने बताया कि 7 शहरी क्षेत्र, दो रियां व एक-एक चिरढाणी,पीपाड़ रोड,कोसाना,कागल,चौकड़ी कलां ग्राम मंप मिले।
अब तक शहरी क्षेत्र में 117 लोगो को कोरोना ने अपनी चपेट में लिया है। जिसमें तीन लोगों की जानें चली गई। इंसिडेंट कमांडर शैतानसिंह राजपुरोहित ने बताया कि हाल ही में विवाह कार्यक्रम में अंतिम संस्कार कार्यक्रमों जैसे आयोजनों को लेकर चिरढाणी व सिलारी में कोरोना ने अपना विकराल रूप दिखाया है। देचू सामुदायिक स्वास्थ्य केंद्र क्षेत्र में 13 जने पॉजिटिव आए। डॉ शुभम गुप्ता ने बताया कि देचू से 4 जने, खियासरिया से 5, गुमानपुरा से एक जना ,फतेहगढ़ गांव से 2 व आसरलाई से एक संक्रमित मिला। खीचन में 8 पॉजिटिव पाए गए और एक की इलाज के दौरान मृत्यु हो गई।
मां-बेटे की मौत और चचेरा भाई भी संक्रमित, 21 अप्रैल को घर में था विवाह समारोह
देणोक | पडियाल पंचायत के सुथारों की ढाणी में कोरोना से मां बेटे की मौत हो गई। 21 अप्रैल को ही इनके घर में शादी थी। जानकारी के अनुसार 35 वर्षीय अलसीराम सुथार पुत्र जेठाराम सुथार इसी दौरान बीमार हो गया। 23 अप्रैल को जोधपुर में भर्ती कराया। वहीं, उनकी मां 55 वर्षीय कमला देवी भी शादी के बाद से ही बुखार खांसी से पीड़ित रहने लगी।
कुछ दिन गांव में इलाज करवाते रहे। 28 अप्रैल को बड़ौदा लेकर रवाना हो गए। वहां अस्पताल में भर्ती दाखिल करवाया लेकिन कुछ घंटे बाद ही कमला देवी की मौत हो गई। एंबुलेंस से बॉडी लेकर परिजन शनिवार प्रातः गांव पहुंचे और अंतिम संस्कार किया तब तक जोधपुर अस्पताल में भर्ती संक्रमित अलसी राम सुथार की मौत की खबर आ गई।
इससे ग्रामवासी स्तब्ध रह गए। वहीं, मृतक का चचेरा भाई 35 वर्षीय राजूराम को शनिवार जोधपुर अस्पताल में भर्ती कराया। दूसरी ओर देणोक कस्बे में आयषी पत्नी ताज मोहम्मद खिलजी की भी कोरोना से मौत हो गई। वे कुछ दिनों से जोधपुर में भर्ती थी।
त्रासदी: 4 बच्चियों के सिर से उठा पिता का साया
मथानिया | कोरोना ने मथानिया में पहली जिंदगी छीन ली। चार बच्चियों से उसके पिता का साया उठ गया। मृतक जोधपुर में ई मित्र चलाता था। परिजन भागीरथ मेघवाल ने बताया कि रिश्ते में भाई 41 वर्षीय भाऊराज पुत्र गंगाविशन कड़ेला जोधपुर के प्रताप नगर में ई मित्र का संचालन करता था। कई दिनों से एमडीएमएच में भर्ती था। पीपीई किट में अंतिम संस्कार किया गया। मृतक के 3 से 12 साल तक की चार बेटियां हैं। अब परिवार के पालन पोषण की मुश्किलें बढ़ गई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn